UFFIĊĊJU SEGRETARJU PERMANENTI L-għan prinċipali matul is-sena 2015, kien li niffokaw dwar kif ser inkomplu ntejbu s-servizzi tagħna kemm lejn il-klijent intern (l-impjegati tagħna) kif ukoll lejn dak estern (jiġifieri l-intraprendituri żgħar u medji kif ukoll l-assoċjazzjonijet li jirrappreżentawhom). Dan għamilnieh biex nimxu mal-istess prinċipji li saħaq fuqhom is-Segretarju Permanenti Ewlieni 'Ninvestu fin-Nies'. Għalhekk, inħass il-bżonn li l-ewwel nsaħħu l-istruttura eżistenti tad-dipartiment, u mbagħad naraw mill- qrib il-progress li jkun qed isir fl-entitajiet li jaqgħu taħt id-dekasteru tal-Ministeru tagħna. Għalhekk, dan l- uffiċċju għandu persuna li parti mix-xogħol tagħha huwa li tiġbor il-progress ta' xogħol li jsir fuq il-miżuri tal- baġit, fuq proċessi ta' simplifikazzjoni u twettiq tal-Manifest Elettorali. Dawn ir-rapporti jinġabru kull xahar. Ovvjament ridna koordinament sħiħ bejn id-direttorati tagħna biex naċċertaw li kulħadd qed jiġbed l-istess ħabel. Investejna ħafna fil-ħaddiema tagħna – pprovdejna taħriġ neċessarju fejn meħtieġ iżda fuq kollox ikkommunikajna bejnietna l-pjanijiet ta' matul is-sena u smajna dak kollu li kellhom xi jgħidu l-impjegati tagħna. Inizjattiva - Strategy Day 2015 – 4 ta' Frar Ippreżentajna l-pjan ta' ħidma għal matul 2015 minn kull direttorat; Saret sessjoni dwar l-assistenza pprovduta mill-Employee Support Programme (ESP); u Introduċejna l-programm ta' kwalità mmexxi mill-Management Efficiency Unit – il-Common Assessment Framework (CAF). Wara l-ikel, l-impjegati pparteċipaw f'Teambuilding Events. Common Assessment Framework & Equality Mark Dan l-uffiċċju flimkien mad-Direttorat s-Servizzi Korporattivi nedew żewġ proġetti interessanti. Ilħaqna l- kriterji stabbiliti mill-Kummissjoni Nazzjonali dwar il-Promozzjoni tal-Ugwaljanza (NCPE) u ngħatajna l- Equality Mark. Beda l-proċess fuq il-Common Assessment Framework u b'ħidma mill-Core Group mwaqqaf min-numru ta' impjegati evalwaw l-operat tad-dipartiment skont kriterji mfassla mill-CAF, taħt il-gwida tal-MEU. Wara lis-Senior bosta ta' rakkommandazzjonijiet Management u rajna li dawn jistgħu jiġu mwettqa mingħajr ħafna spejjeż, sa nofs is-sena 2016. Matul din il-ġurnata erġajna ltqajna mal-impjegati tagħna u tajna redikont ta' x'sar minn dak li konna ppjanajna fil-bidu tas-sena. Is-sessjoni kienet kollha ppreparata internament, għaliex ridna nagħtu l- opportunità li kulħadd jagħti sehemu, isemma leħnu u flimkien nevalvaw x'sar tajjeb, u x'nistgħu nagħmlu aħjar. Organizzajna numru ta' workshops li matulhom ħarġu diversi lmenti u ideat. Ristrutturar tad-Dipartiment Matul is-sena 2015, sar eżerċizzju ta' ristrutturar fid-direttorati. Ħarisna lejn il-workload ta' kull impjegat f'kull direttorat, u ċaqlaqna fejn kien hemm il-bżonn sabiex ix-xogħol jitqassam aħjar, u nħaddmu wkoll l- aspett ta' mobbiltà fuq il-post tax-xogħol. Matul 2015 l-ammont ta' impjegati naqas b'5 persuni. Miżuri ta' Simplifikazzjoni Dan il-Ministeru kien katalista biex amalgama tliet proċessi fuq formola waħda – jiġifieri b'seħħ minn Jannar 2016, kull min japplika online biex jiftaħ kumpanija, jingħata n-numru tal-kumpanija, u n-numru tal- VAT, fi żmien 3 ijiem bi spejjeż ta' €100. Fl-aħħar kwart tal-2015, żviluppajna l-idea innovattiva, biex jitwaqqaf Business Support Co-Ordination Unit bil-għan li joffri għajnuna lil dawk l-imprendituri li jiltaqgħu ma' xi diffikulta meta jiġu biex jingħataw jew japplikaw għall-servizzi tal-Gvern relatati mal-business. Iċ-ċentru ser iservi biex jiffaċilità problemi li jistgħu ippreżenta rapport b'numru laqgħat, jinqalgħu bejn l-imprenditur u d-dipartiment/entità rispettiva. L-impjegati ngħataw it-taħriġ adekwat u attrezzajna uffiċċju biex jibda jingħata dan is-servizz mingħajr ma żidna n-nefqa tad-dipartiment. Inizjattiva – RC 44 Il-Ministeru appoġġja inizjattiva li ttieħdet minn kumpanija Maltija biex tattira klassi ta' jottijiet tat-tiġrija bil- qlugħ magħrufa aħjar bħala RC44. Din kienet l-ewwel darba li din il-klassi ġiet hawn Malta biex torganizza dawn it-tlielaq fuq medda ta' ġimgħa. L-interess kemm lokali kif ukoll dak internazzjonali kien wieħed tajjeb. Għal din l-attività ġiet mistiedna l-media internazzjonali u b'hekk komplejna nippromwovu lil Malta bħala destinazzjoni turistika b'faċilitajiet eċċellenti għall-isports tal-baħar. Il-klassi kkonfermat li ser tkun qed terġa torganizza din il-kompetizzjoni f'Novembru 2016. Uffiċċju tal-Kabinett / Mistoqsijiet Parlamentari Ġew sottomessi ammont ta' memos lill-Uffiċċju tal-kabinett u ġew imwiegba 329 mistoqsija parlamentari li għaddew għall-approvazzjoni tal-Ministru qabel ġew ppreżentati. DIRETTORAT GĦAS-SERVIZZI KORPORATTIVI (DSK) fil-qasam ta' appoġġ id-Direttorat huwa responsabbli biex Dan l- amministrazzjoni, riżorsi umani u s-saħħa u s-sigurtà fuq il-post tax-xogħol, lill-Ministeru, is-Segretarjat Parlamentari, Dipartimenti u Entitajiet li jaqgħu fi ħdan dan il-Ministeru. Jassisti wkoll fit-twettiq ta' diversi inizjattivi li jiġu organizzati matul is-sena. Finanzi u Amministrazzjoni Ir-rwol l-aktar importanti tad-DSK hija l-implimentazzjoni b'suċċess tad-diversi attivitajiet organizzati kemm mill-Uffiċċju tal-Ministru, dak tas-Segretarju Parlamentari u anke tad-Dipartiment u li n-nefqa tagħhom tkun sostnuta bl-allokazzjoni fil-baġit. Responsabbiltà assoluta mid-DSK hija l-koordinazzjoni tal-istimi riveduti tal-Ministeru kif ukoll it-tfassil tal- baġit u business plans. Sar eżerċizzju sabiex id-dipartimenti u l-entitajiet kollha jkunu konformi mar-Regoli Finanzjarji u dan seta' jsir biss b'aktar koordinazzjoni mill-impjegati tas-sezzjoni tal-accounts. Taħriġ lill-Impjegati Fl-2015 l-impjegati kollha kienu mħeġġa u ngħataw l-opportunità li jattendu korsijiet ta' taħriġ u seminars organizzati miċ-Ċentru għall-Iżvilupp, Riċerka u Taħriġ fi ħdan l-Uffiċċju tal-Prim Ministru. 36 uffiċjal attendew għal total ta' 46 kors lokali li b'kollox jammontaw għal 561 siegħa. 8 uffiċjali attendew għall- korsijiet ta' taħriġ barra minn Malta. Apparti, id-Direttorat organizza wkoll numru ta' attivitajiet, seminars u sessjonijiet ta' informazzjoni sabiex jiżdied l-għarfien dwar temi ta' saħħa u benesseri. Television Licensing Unit (TVLU) It-TVLU, hija responsabbli għall-ġbir ta' miżati annwali relatati mal-liċenzja tat-televiżjoni. Għalkemm, skont d-diskors tal-baġit 2011, il-liċenzja tat-televiżjoni kienet revokata mis-sena 2012, il-TVLU baqa' għaddej biex jirkupra ġbir t'arrettrati. Fl-2015 inġabar l-ammont ta' € 82,661 f'arretrati, permezz ta' ittri bonarji. Saħħa u sigurtà fuq il-post tax-xogħol Id-DSK kompla jindirizza kwistjonijiet ta' saħħa u sigurtà billi fost oħrajn ġew organizzati eżerċizzji fuq bażi regolari dwar tifi tan-nar u evakwazzjoni, ġie installat tagħmir ieħor fil-bini tagħna, u saru t-testijiet meħtieġa fuq dak eżistenti. Ġie assigurat li l-liftijiet huma f'kundizzjoni tajba biex inkunu konformi mal-liġijiet applikabbli. Kisbiet fl-effiċjenza DSK ħadem biex tiżdied l-effiċjenza, billi:  Jitnaqqas l-użu tal-enerġija u jintuża apparat li jikkonsma anqas;  Saret politika u proċedura ġdida tal-istampar biex jitnaqqas l-użu tal-karta u prodotti anċillari; Isir immaniġġjar aħjar ta' servizz tat-trasport anke b'koordinazzjoni ma' Dipartimenti oħra fl-istess bini biex jitnaqqsu l-ispejjeż tal-fuel u carbon footprint; u  Tkompliet is-separazzjoni tal-iskart. DIRETTORAT DWAR IL-POLITIKA TAL-INTRAPRIŻI U SKEMI Proġetti iffinanzjati mill-Unjoni Ewropea Id-Direttorat huwa punt ta' kuntatt bejn il-Project Leaders tal-entitajiet li jaqgħu taħtna, id-Diviżjoni għall-Ippjanar u l-Koordinazzjoni tal-Prijoritajiet (PPCD), biex ikun assigurat li l-proġetti ffinanzjati minn fondi tal-UE jiġu implimentati bl-aktar mod effettiv u fil-ħin. Id-Direttorat jikkollabora kontinwament mad-Dipartiment tal-Kuntratti u t-Teżor biex jiffaċilita problemi li jinqalgħu matul l-ipproċessar tal- pagamenti. Funzjoni oħra fl-istess Direttorat tinkludi wkoll il-customer care bis-sit elettroniku tas-servizz.gov kif ukoll kordinament ta' lmenti li jirċievi l-one-stop-shop. Politika tal-Intrapriża Id-Dipartiment tal-Politika tal-Intrapriża jikkontribwixxi għall-ambjent amministrattiv u legali favur l- intrapriżi żgħar u medji sabiex dawn jiġu sostnuti ħalli jkomplu jikbru u jiżviluppaw. Dan id-Dipartiment jara wkoll li l-politika tal-intrapriża u l-industrija jimxu id f'id mal-politika ekonomika tal-pajjiż, jiġifieri favur l-interessi tal-kumpaniji żgħar u medji. Għalhekk, id-dipartiment tal-politika tal-intrapriża jara li:  Malta jkollha politika aġġornata favur l-intrapriżi żgħar u medji li tkun taqbel mal-politika industrijali;  Tagħti opinjoni jew pożizzjoni fuq aspetti ta' politika Ewropea lill-Ministeru tagħna kif ukoll lill- Ministeri oħra fejn tiġi affetwata l-intrapriża;  Tippromwovi l-intraprenditorija u l-opportunitajiet li ġġib magħha b'attivitajiet ġenerali u bi skemi mmirati għal dan l-iskop. Att Dwar l-Intrapriżi Żgħar L-Att dwar l-Intrapriżi Żgħar (SBA Malta) jiggarantixxi li Atti leġiżlattivi ġodda li jappartjenu intrapriżi żgħar u medji ma jxekklux l-operat u jtaqqlu proċessi eżistenti b'obbligi ġodda. Matul l-2015, din t-taqsima ħadet ħsieb li:-  25 avviż legali li kellhom bżonn noti ta' spjegazzjoni u linji gwida;  3 SME Tests; u  Diversi konsultazzjonijiet ma' min jilleġiżla Kunsill Konsultattiv tal-Intrapriżi L-Att Malti għall-Intrapriżi Żgħar (SBA Malta) waqqaf il-Kunsill Konsultattiv tal-Intrapriżi bil-għan li:-  Jagħti rakkomandazzjonijiet lill-Gvern dwar affarijiet li għandhom x'jaqsmu mas-settur tal-  Jagħti rakkomandazzjonijiet lill-Gvern fuq il-formulazzjoni ta' politika fil-qasam tal-intrapriżi żgħar u  Jaħdem lejn titjib fl-ambjent tal-operat ta' intrapriżi żgħar;  Jirrevedi, jiddiskuti u jipprovdi pariri fuq proposti leġiżlattivi li jkollhom impatt sinifikanti fuq is-settur tal-intrapriżi; Isegwi l-implimentazzjoni xierqa tal-politika tal-Gvern u   Jinkoraġġixxi riċerka, iwettaq moniteraġġ, jivvaluta u jmexxi miżuri għal ambjent li jwassal għal intrapriża; livell għoli ta' provvista ta' servizzi. Biex jilħaq dawn l-għanijiet il-Kunsill Konsultattiv tal-Intrapriżi jlaqqa' rappreżentanti tal-Gvern u oħrajn mis-settur privat, biex f'din il-fora jiġu diskussi temi kurrenti li b'xi mod jolqtu l-operat tas-settur privat u aspetti varji fl-intraprenditorija. Dan il-kunsill jiltaqa' 4 darbiet matul is-sena u t-temi diskussi kienu:  L-Att dwar in-Negozji tal-Familja;  White Paper tal-Att dwar l-Intrapriża Soċjali; Il-Ftehim kummerċjali bejn l-UE u l-Istati Uniti (TTIP); u   L-Att Malti dwar in-Negozji Żgħar kif ukoll l-iSkeda Informattiva tal-SBA tal-2015 SME Week 2015 'Digitising the Economy' L-SME Week toffri opportunità lil dawk interessati li jsiru intraprendituri biex jiksbu l-informazzjoni u l- għodda neċessarja jew lil sidien ta' negozji li jridu jkomplu jkabbru/jespandu l-intrapriża tagħhom sabiex ikomplu jsiru iktar kompettitivi f'ambjent ta' ekonomija aktar dinamika. L-attivitajiet seħħew bejn id-29 ta' Settembru u is-26 t'Ottubru u b'kollox saru 10 attivitajiet: 1. Business Breakfast organizzat flimkien mal-Assoċjazzjoni ta' min iħaddem li ffoka fuq kif l- ekonomija diġitali qed tbiddel ir-rwol ta' min iħaddem; Sessjonijiet ta' informazzjoni bit-titlu ta' 'Female Business Cafe' li saru Malta u Għawdex flimkien mal-Fondazzjoni tan-Nisa Intraprendituri; Ġimgħa dwar l-Għarfien fuq l-Artiġġjanat imtellgħa flimkien mad-Dipartiment tal-Kummerċ; 4. Sessjoni l- Assoċjazzjoni Maltija tal-Intrapriżi tal-Familja fejn ġie diskuss kemm l-intrapriżi familjari huma favur l-ekonomija diġitali; flimkien mal-Assoċjazzjoni Informazzjoni organizzata iħaddem u ta' min ta' Seminar organizzat flimkien mal-GRTU li ffoka fuq kif tista' titqarreb l-ekonomija diġitali lejn l- intrapriżi żgħar u medji; magħżula għall-SME Week; Konferenza organizzata flimkien mal-Kamra tal-Kummerċ Għawdxija li ġabet l-istess titlu tat-tema Pitching Event bit-titlu ta' 'Ideas for Europe' fejn flimkien ma' TEDx-Valletta ġiet magħżula l- persuna li ser tirrappreżenta lil Malta waqt il-finali fl-Olanda fl-2016; Seminar organizzat flimkien mal-Europe Enterprise Network fejn ġie diskuss kif l-industrija tal- imnut tista' tħaddan u tuża bl-aħjar mod l-ekonomija diġitali; Attività organizzata mill-JA-YE għaż-żgħażagħ sabiex isiru jafu dwar l-intraprenditorija u biex Konferenza organizzata flimkien mal-MCAST fejn xi intraprendituri qasmu l-esperjenzi tagħhom jitħajjru jsiru intraprendituri; u maż-żgħażagħ preżenti. Skema edukazzjoni fl-Intraprenditorija Ilu jinħass il-bżonn li s-sistema edukattiva tagħna ma tinkludix l-intraprenditorija fil-kurrikulu nazzjonali, u b'hekk mhux qed ikun hemm interess biżżejjed mill-istudenti tagħna biex jagħżlu intraprenditorija bħala karriera sa minn età żgħira. Għalhekk dan d-Direttorat ħadem flimkien mal-Ministeru tal- Edukazzjoni u x-Xogħol u nħarget sejħa għall-proposti fost l-iskejjel tal-primarja u tas-sekondarja tal- Gvern, tal-Knisja u dawk privati bl-isem 'Edukazzjoni tal-Intraprenditorija'. Permezz ta' din l-iskema jiġu mqassma €50,000 f'fondi għall-implimentazzjoni ta' proġetti li jilħqu l-għanijiet imsemmija, u l- istudenti jiġu mħarrġa b'ħiliet bħal kreattività, bini ta' relazzjonijiet siewja ma' persuni oħra anke barra l-klassi, ippjanar fit-tul, użu tal-flus, teħid ta' deċiżjonijiet u ħolqien ta' ideat, opportunitaijiet u soluzzjonijiet. L-iskema attirat 28 applikazzjoni. Premju għall-Intrapriża Sostenibbli Dan id-Direttorat flimkien mal-Cleaner Technology Centre fi ħdan l-Università ta' Malta nieda l-ewwel edizzjoni tal-Premju għall-Intrapriża Sostenibbli bil-għan li l-Premju jirrikonoxxi, jippromwovi u jippremja organizzazzjonijiet tan-negozju li għamlu kontribut sinifikanti għall-aspetti differenti tal- iżvilupp sostenibbli, fejn jiġu applikati prattiċi sostenibbli matul l-attività kollha tagħha; fejn jidħol disinn, żvilupp tal-prodotti, servizzi, relatati ma' proċessi tax-xogħol, il-bini u anke proċessi maniġerjali. Għalkemm hija sfida kbira biex teżerċita dan kollu, l-impatt huwa pożittiv ħafna u tiżdied is- sostenibbiltà ekonomika, soċjali u ambjentali tal-intrapriża. Għalhekk ġew ippreparati linji gwida u l-applikazzjoni biex ingħataw d-dettalji abbinati ma' din l- inizjattiva. L-applikazzjonijiet ġew evalwati minn Kumitat kompost minn esperti f'dan il-qasam, li anke żaru l-entitajiet biex setgħu jaslu għad-deċiżjoni finali. Għal din l-ewwel edizzjoni tal-Premju, ir-rebbieħa ġew ppreżentati bi trofew maħdum apposta għall- okkażjoni, ċertifikat u bi premju fi flus. DIRETTORAT GĦALL-AFFARIJIET TAL-UNJONI EWROPEA Id-Direttorat tal-Affarijiet tal-Unjoni Ewropea huwa responsabbli mill-parteċipazzjoni tal-Ministeru fi ħdan l- istrutturi tal-Unjoni Ewropea. Id-Direttorat jaħdem mill-qrib mal-Ministeri kollha speċjalment mal-MEAIM, MFA u għandu kuntatt kontinwu mar-Rappreżentanza Permanenti ta' Malta fl-Unjoni Ewropea. Huwa responsabbli wkoll għall-ġbir ta' informazzjoni mingħand l-entitajiet li jaqgħu taħt ir-responsabilità ta' dan il- Ministeru, meta membri minn dan il-Ministeru – fosthom il-Ministru u s-Segretarju Parlamentari jkunu ser jipparteċipaw f'laqgħat li jsiru regolarment fi Brussel fi Stati Membri oħrajn jew barra mill-UE. Il-preparazzjoni tad-dokumenti ssir fuq tliet formazzjonijiet tal-Kunsill tal-Ministri fosthom:  Il-Kompetittività mill-aspett tas-Suq Intern u s-Servizzi;  It-Telekomunikazzjoni, Trasport u Enerġija (Il-Ministeru jkopri t-Telekomunikazzjoni); u  L-Affarijiet Barranin fejn jiġu diskussi temi dwar il-Kummerċ. Qabel kull Kunsill jitħejjew dokumentazzjoni fejn anke tittieħed l-pożizzjoni ta' Malta u dan isir b'konsultazzjoni u qbil bejn l-istrutturi msemmija aktar ʼl fuq. Waqt dawn il-laqgħat tiġi diskussa l-aġenda biex ikun hemm direzzjoni ċara fejn wieħed irid jasal bħala membru fl-UE. TELEKOMUNIKAZZJONI Fil-qasam tat-telekommunikazzjoni u t-teknoloġija tal-informatika dan id-Direttorat, jikkoordina t-temi tad-diskussjoni kemm mal-MITA u anke mal-Awtorità Maltija tal-Komunikazzjoni (MCA), tant li matul din is-sena sar ħafna xogħol u konsultazzjoni fuq:  L-Istrateġija għal Suq Uniku Diġitali għall-Ewropa;  Tnaqqis fl-ispiża tan-networks b'veloċità għolja tal-komunikazzjoni elettronika (broadband);  L-implimentazzjoni fuq l-Aġenda Diġitali għall-Ewropa;  Working Parties differenti, inklużi dawk dwar eIDAS;  L-aċċessibbiltà għall-internet f'websits tal-gvern u l-interoperabbiltà bejn kommunikazzjoni fl-UE;  Koordinazzjoni dwar it-temi tal-GNSS u l-Galileo – sistemi Globali ta' Navigazzjoni bis-Satellita u l- programmi Ewropej ta' navigazzjoni bis-satellita; u Internet b'veloċità għolja.  Informazzjoni tas-Settur Pubbliku Matul din is-sena l-Ministeru kien impenjat f'ħidma flimkien mal-MITA biex tiġi adottata d-direttiva dwar l- Informazzjoni tas-Settur Pubbliku. Din il-ħidma wasslet għat-tfassil tal-ATT biex jipprovdi għall-użu mill- ġdid tal-informazzjoni tas-settur pubbliku li fil-fatt ġie approvat mill-Parlament f'Settembru 2015. Sigurtà Ċibernetika (Cybersecurity) Bħala Direttorat ħadna l-inkarigu u bdejna nlaqqgħu l-entitajiet u l-Ministeri sabiex flimkien nibdew nifformulaw il-pożizzjoni ta' Malta. Il-MITA tinsab għaddejja f'ħidma biex titfassal strateġija nazzjonali għas- sigurtà Ċibernetika. KUMMERĊ Qed titfassal pożizzjoni bejn dan id-Direttorat u l-EPD, dwar numru ta' trattati li bħalissa qed jiġu diskussi l- aktar importanti huwa ftehim bejn l-UE u l-Istati Uniti tal-Amerika li huwa s-Sħubija Transatlantika ta' Kummerċ u Investiment (TTIP). Trattati oħrajn huma dak tal-Ġappun u l-Kanada. Id-Direttorat iffaċilita wkoll il-koordinazzjoni biex tittieħed deċiżjoni dwar il-vot ta' Malta dwar miżuri kontra prattiċi inġusti ta' kummerċ bħalma huma sussidji inġusti u prattiċi ta' anti dumping ta' prodotti minn pajjiżi terzi fis-suq Ewropew. Id-Direttorat għaddej b'koordinazzjoni kontinwa mal-Malta Gaming Authority (MGA) biex niksbu l-aħjar kundizzjonijiet fl-isfida li bħalissa Malta għandha fil-fora Ewropea fejn jidħol dan is-settur li jħalli impatt pożittiv ħafna fuq id-dħul tal-Gvern Malti. Malta temmen li l-Kummissjoni għandha taħdem biex tiżgura li l-qafas regolatorju fl-Ewropa jassigura li l-operaturi jgawdu mill-benefiċċji tas-suq ħieles għas-servizzi u ma jiġux imposti fuqhom rekwiżiti li jmorru kontra dan il-kunċett. AFFARIJIET OĦRA KUNSILL TAL-KOMPETITTIVITÀ (Suq Intern u Industrija) Dan id-Direttorat jipparteċipa anke fil-Kunsill tal-Kompetittività li jħares lejn is-suq intern u l-industrija u li Malta ssir aktar kompetittiva meta mqabbla ma' Stati Membri oħrajn u li jkun hemm level playing field fejn jidħol kummerċ internazzjonali. Suq Intern Tkompliet id-diskussjoni is-Suq Intern bit-temi l-aktar importanti huma Geo Blocking u s-Sharing Economy. MARITTIMU Dan id-Direttorat jikkoordina mal-Marine and Maritime Policy and Promotion Unit tal-Ministeru kif ukoll mas-Segretarjat tal-UE fuq xogħol Marittimu u għaddejja diskussjoni dwar l-Istrateġija tas-Sigurtà Marittima tal-UE kif ukoll dik dwar il-Baċir tal-Punent tal-Mediterran, il-BlueMed, il-Marine Strategy Framework Directive, il-Blue Economy u Ocean Governance. Din it-tema wkoll ser tkun qed tingħata prominenza waqt il-Presidenza Ewropea f'Malta. PRESIDENZA Tkompliet il-ħidma fil-preparamenti għall-Presidenza Maltija tal-Kunsill tal-Unjoni Ewropea fl-2017, permezz ta' laqgħat regolari mal-(Presidency Unit) u tfassal il-programm li dan il-Ministeru ser ikun qed jippreżenta matul dan il-Perjodu, u anke ġew maqbula n-nominazzjonijiet tal-Uffiċċjali li ser ikunu qed imexxu dawn l-laqgħat. UFFIĊĊJU TAĊ-CHIEF INFORMATION OFFICER (UCIO) L-Uffiċċju taċ-Chief Information Officer (UCIO) huwa responsabbli mit-twettiq tal-istrateġija tal-ICT, immirata biex jitjiebu l-istandards tas-servizzi tal-ICT mas-Settur Pubbliku u għalhekk l-uffiċċju jaħdem f'kollaborazzjoni kontinwa mal-'Malta Information Technology Agency (MITA) dwar il-kwistjonijiet kollha li għandhom x'jaqsmu mal-ICT biex jinżammu l-istandards u direttivi kif stabbiliti mill-Aġenzija. Qafas tas-servizzi ċentrali tal-ICT Il-qafas tas-servizzi ewlenin ikopri:  Is-servizzi kollha tal-ICT li jippromwovu ambjent konsolidat;  Japprovaw effettività tan-nefqa;  Ritorn tal-investiment; u  Tiffaċilita informazzjoni sikura maqsuma madwar l-Gvern. Il-Kuntratt tas-Servizzi Ewlenin (CSC) huwa obbligu kuntrattwali għall-għoti ta' servizzi prinċipali tal-ICT bejn, il-Ministeru għall-Ekonomija, Investiment u Negozji Żgħar (MEIB) f'isem il-Gvern u, min-naħa l-oħra, il-Malta Information Technology Agency (MITA). Servizzi Elettroniċi tal-Gvern (eGovernment) Tkompla proċess tat-twettiq li MEIB kienet kkummissjonat mal-MITA sabiex tipprovdi ċerti servizzi ta' eGovernment orizzontali lill-Gvern ta' Malta fosthom:  Gov 2.0 is-Sistema ta' ġestjoni ta' kontenut - Il-provvista, manutenzjoni u appoġġ ta' portal tal-Gvern  Soluzzjoni eForms – provvista u l-manutenzjoni sabiex tiffaċilita l-komunikazzjoni bejn il-pubbliku ġenerali u d-dipartimenti/entitajiet u tiżdied l-interazzjoni bejn l-applikant u d-dipartiment/entità li qed iwassal is-servizz;  Soluzzjoni myBills – pjattaforma ċentrali għall-ipproċessar ta' ħlasijiet online li tissodisfa livelli ta' sigurtà;  E(gov) u M(Gov) – manutenzjoni tal-pjattaforma tas-servizzi elettroniċi tal-Gvern u l-inkoraġġiment ta' proliferazzjoni ta' servizzi elettroniċi - Il-forniment ta' servizzi ta' allinjament ta' pjattaforma tas-servizzi elettroniċi tal-Gvern mad-direttivi tal-UE, ir-regolamenti u pjanijiet direzzjonali. Provvista ta' servizzi relatati ma' eGovernment Benchmarking. Tinżamm is-sistema tal-Gvern Mobbli (mGov). Sensibilizzazzjoni Diġitali Fl-2015 l-MEIB ikkummissjona lill-MITA biex timplimenta l-programm ta' sensibilizzazzjoni diġitali bl-għoti ta' 4 programmi ewlenin:  Pjattaforma Innovazzjoni tal-ICT – twaqqaf ċentru ta' innovazzjoni għal bosta partijiet interessati sabiex joffru inċentivi għar-riċerka u żvilupp fuq l-ICT, l-idea ġenerazzjoni, inkubazzjoni u l- innovazzjoni bil-ħsieb lejn koħolqien u l-innovazzjoni miftuħa; Inizjattivi relatati ma' sensibilizzazzjoni diġitali – li jiffaċilitaw u jippermettu aċċess għat-tagħlim tat- teknoloġija biex titnaqqas il-qasma diġitali u jsir xogħol ma' istituzzjonijiet edukattivi u partijiet oħra interessati biex ikun żgurat li qed jingħataw l-ingredjenti essenzali fl-edukazzjoni obbligatorja li jistgħu isostnu l-pool bażiċi meħtieġa tal-kapital uman filwaqt li joħolqu opportunitajiet edukattivi relatati mal- ICT; Inizjattivi relatati ma' ħiliet elettroniċi – Timplimenta portafoll ta' inizjattivi biex jiġu ngaġġati diversi partijiet interessati fil-promozzjoni ta' ħiliet fl-ICT sabiex ikun hemm strateġija fit-tul biex tiġi żgurata s- sostenibbiltà tal-attivitajiet li jindirizzaw l-isfida eSkills;  Strateġija Diġitali ta' Malta – tikkoordina t-tnehdija u l-implimentazzjoni tal-Istrateġija Diġitali ta' Malta 2014-2020 u tigi mwettqa l-governanza tal-Istrateġija matul is-snin sussegwenti. L-iStudent Placement Programme attirat mijiet ta' Studenti L-iStudent Placement Programme jipprovdi opportunità għall-istudenti li qegħdin jistudjaw l-ICT biex ikollhom esperjenza ta' xogħol fil-prattika. Il-Gvern introduċa mudell ta' co-sponsorship li tassisti s-settur privat b'50% ta' kofinanzjament tal-ispejjeż tas-salarji u 100% tal-ispejjeż tas-salarji fis-settur pubbliku inklużi organizzazzjonijiet mhux governattivi li jitħallsu mill-baġit allokat għall-proġett. MEIB ikkummissjonat lill-MITA bl-implimentazzjoni u l-ġestjoni ta' dan il-programm. Is-sena 2015 kien hemm rekord ta' placements ta' studenti, kemm fis-settur privat u s-servizz pubbliku li bbenefikaw minn din l-inizjattiva. Talbiet għal servizzi tal-ICT Dan l-Uffiċċju għandu responsabilità li japprova u/jew jirrifjuta talbiet għal servizzi tal-ICT meħtieġa mill- users tal-Ministeru u d-Dipartimenti. Dawn jinkludu fost oħrajn:  Il-ħolqien/tħassir ta' kontijiet tal-kumpaniji tal-posta elettronika u Internet ;  Il-ħolqien/tħassir ta' folders elettroniċi;  Provvediment/revokazzjoni tal-aċċess għal sistema ta' informazzjoni;  Il-ħolqien/tħassir ta' kontijiet ta' e-mail ġeneriċi;  Il-provvista ta' konnessjonijiet remoti veloċi. Żvilupp u l-implimentazzjoni ta' sistemi ġodda Tingħata assistenza ta' Back Office System għad-Dipartiment tal-Kummerċ speċjalment fejn tidħol Proprjetà Intellettwali, proċessar ta' trademarks u disinji u anke saret integrazzjoni ma' sistemi oħra li hija bbażata fuq teknoloġija open source li żgur ser ittejjeb il-kwalità tax-xogħol fi ħdan dan id-Dipartiment. UCIO għamel l-implimentazzjoni ta' servizzi elettroniċi varji fi ħdan id-Dipartiment tal-Kummerċ fid- direttorat tal-Proprjetà Intellettwali li jippermettu li ċ-ċittadini japplikaw onlajn għal diversi servizzi relatati ma' trademarks u disinni fosthom:  Tiġdid ta' trademark u disinni;  Limitazzjoni ta' Prodotti u Servizzi ta' trademark;  Ċessjoni ta' trademark;  Bidla fl-isem jew l-indirizz ta' trademark jew disinn;  Assenjazzjoni ta' trademark jew disinn;  Liċenzja tat-trademark u d-disinn; u  Bidla f' disinn. Sistema ġdida tal-importazzjoni u tal-esportazzjoni Saret applikazzjoni ġdida tal-importazzjoni u tal-esportazzjoni fi ħdan id-Dipartiment tal-Kummerċ li tawtorizza liċenzji fir-rigward tal-importazzjoni u/jew esportazzjoni ta' ċerti prodotti li jistgħu jitqiesu ta' użu doppju u ta' natura oħra. B'hekk inqalbet is-sistema għal wahda elettronika. Appoġġ u sostenn lill-users u Dipartimenti L-Uffiċċju tas-CIO jipprovdi appoġġ tekniku u operattiv ġenerali lill-Ministeru u l-users kollha fosthom:  Provvista t'apparat tal-IT inkluż kompjuters, laptops, photocopiers u scanners, eċċ;  Trasferiment ta' tagħmir informatiku;  Jamministra l-infrastruttura tan-network u t-telefonija;  Koordinazzjoni tal-users ġodda filwaqt li jamministraw kuntratti relatati ma l-ICT;  Jipprovdi assistenza lill-users bħal ħolqien ta' posta offline, backups, arkivjar eċċ;  Provvista ta' faċilitajiet ta' video conferencing u telekonferenzi;  Jikkoordina arranġamenti għat-telework jew setups remoti;  Il-parteċipazzjoni fil-bordijiet sabiex jidentifikaw tagħmir mhux servibbli;  Assistenza lill-users fil-migrazzjoni u l-manipulazzjoni tad-data sabiex ikunu rkuprati rapporti mitluba;  Installazzjoni ta' software mhux normali;  L-ippjanar ta' network drives; u  L-iżvilupp ta' websites ġodda u jżommu l-kontenut aġġornat ta' diversi websites. Eżenzjonijiet u derogi L-Uffiċċju tas-CIO jevalwa, japprova u/jew jirrifjuta l-eżenzjonijiet relatati ma' servizzi tal-ICT li jeħtieġu titjib u/jew modifika mhux koperti mir-regoli u l-proċeduri tal-GM ICT. Preparazzjoni tas-sottomissjoni MINISTERU OPEX / CAPEX F'Mejju 2015, beda il-proċess ta' baġitjar li jissottometti l-Operattiv (OPEX) u l-Kapital (CAPEX) tal-ICT għall-Ministeru u d-Dipartimenti u għalhekk saret talba lid-dipartimenti u lill-entitajiet tal-MEIB biex jipprovdu r-rekwiżiti tal-IT għall-2016. DIPARTIMENT TAL-KUMMERĊ Introduzzjoni Ir-rwol tad-Dipartiment tal-Kummerċ huwa li jassisti u jiffaċilita l-kummerċ filwaqt li jipprovdi l-infrastruttura neċessarja sabiex jinkoraġġixxi l-assigurazzjoni, l-użu u r-rispett tal-protezzjoni tal-proprjetà intelletwali. tliet Direttorati tad-Dipartiment: Direttorat għall-Protezzjoni tal-Proprjetà Intelletwali, Direttorat tat-Trade Services, u Direttorat tal-Intrapriżi Żgħar u Artiġjanat iwettqu numru ta' inizjattivi sabiex jintlaħqu l-miri u l- pjani ta' matul is-sena. Statistiċi Saljenti għall-2015 - Negozju Id-Dipartiment tal-Kummerċ pproċessa 1,544-il applikazzjoni għal liċenzja ta' importazzjoni u 118-il applikazzjoni għal liċenzja ta' esportazzjoni li ġew milqugħa. Kien hemm ukoll 191-il applikazzjoni għall- esportazzjoni ta' oġġetti ta' użu doppju u tagħmir militari. Id-Dipartiment ipproċessa wkoll 889-il Avviż/Applikazzjoni għall-attività imwettqa minn post kummerċjali, 513-il Avviż/Applikazzjoni għall-attività imwettqa mhux minn post kummerċjali, 99% ġew proċessati f'perjodu ta' bejn ġurnata u ħames ġranet tax-xogħol. 77% minn dawn ġew meqjusa liċenzjati immedjament li d-Dipartiment irċieva n-notifika. Fil-fatt t-tenuti tal-liċenzja segħtu joperaw sa tletin ġurnata tax-xogħol qabel ma għamlu n-notifika. Kien hemm ukoll 376 permess għall-attività oħra (li jinkludu Bejjiegħa bil-posta, Bejjiegħa fit-Toroq, u Estensjonijiet tal-ħin għal stabbilimenti tal-catering, bejgħ tard bil- lejl u fieri kummerċjali fost oħrajn). Proprjetà Intelletwali Matul l-2015 id-Dipartiment irċieva 974 applikazzjoni għar-reġistrazzjoni ta' trademarks ġodda. Apparti li laqa' 102 applikazzjonijiet ta' Privattivi Ewropej. Kien hemm ukoll 814-il trademark u 424 privattiva nazzjonali u ġġeddu 2,215-il privattiva Ewropea. Id-Dipartiment wettaq ukoll madwar 569 tfittxija fil-qasam tal-proprjetà industrijali bħala għajnuna lil min xtaq protezzjoni f'Malta. Assistenza lin-negozji Business Care Unit (BCU) Id-Dipartiment tal-Kummerċ permezz tal-BCU jagħti assistenza lill-pubbliku rigward is-servizzi pprovduti mid-Dipartiment. Fl-2015, intlaqgħu madwar 5,678 telefonata u 1,410 korrispondenza elettronika, filwaqt li kien hemm 3,657 każ ta' persuni li żaru l-BCU għall-assistenza b'mod dirett mill-uffiċċju. Attivitajiet li jtejbu l-għarfien u laqgħat ma' partijiet interessati fis-settur tan-negozji Id-Dipartiment organizza u pparteċipa f'varji seminars u laqgħat immirati sabiex jitjieb l-għarfien fuq aspetti relatati mal-kummerċ, proprjetà intelletwali, artiġjanat, SOLVIT, u l-IMI. Id-Dipartiment iffoka fuq attivitajiet li jippromwovu trademarks komunitarja, wera opportunitajiet rigward trademarks nazzjonali, kif ukoll ta promozzjoni lill-artiġjana u lill-prodotti tagħhom f'żewġ siti prominenti fl-Ajruport Internazzjonali ta' Malta. Ġew ukoll ppublikati avviżi fuq is-siti elettroniċi tal-Gvern ta' Malta, tal-Ministeru tagħna u tad-Dipartiment tal-Kummerċ, kif ukoll fuq il-paġna ta' Facebook tal-Kunsill Malti għall-Artiġjanat sabiex l-attivitajiet organizzati mid-Dipartiment ikunu promossi onlajn ukoll. Artiġjanat Fl-2015 sar eżerċizzju sabiex in-numru ta' artiġjana reġistrati mal-Kunsill Malti għall-Artiġjanat ikun aktar preċiż - 45 artiġjan ġdid ġie irreġistrat fid-database. Intant id-Dipartiment tal-Kummerċ organizza 14-il fiera b'kollaborazzjoni mal-Awtorità tat-Turiżmu ta' Malta, u ffaċilita 30 avveniment ieħor li kienu organizzati minn entitajiet oħra. Id-Dipartiment għen lill-Ambaxxata Maltija għall-UNESCO fl-organizazzjoni ta' attivitajiet ta' tagħlim tal- Artiġjanat lil tfal tal-iskejjel li jattendu l-Iskola Sajf. Dawn saru fl-Education, Science & Culture Centre fil- Wied tal-Lunzjata Għawdex. Fost it-tipi ta' artiġjanat li ġew mgħallma kien hemm ix-xogħol ta' insiġ, u l- fuħħar. Dan il-proġett jaħseb li ma jintilifx il-wirt storiku tal-artiġjanat u jinvolvi lit-tfal f'attivitajiet kreattivi. Barra minnhekk id-Dipartiment ikkopera mal-Awtorità Maltija tal-Komunikazzjoni biex din tal-aħħar tagħmel studju fuq l-e-commerce fost l-artiġjana. Għall-ewwel darba, Malta pparteċipat fil-fiera Artigiano in Fiera li saret f'Milan fil-bidu ta' Diċembru. Din l- inizjattiva, li għaliha ħadu sehem 13-il artiġjan (uħud minnhom fi gruppi) kienet ikkoordinata mid- Dipartiment tal-Kummerċ, il-Malta Enterprise u l-Ministeru għal Għawdex. Wara diskussjonijiet bejn id-Dipartiment tal-Kummerċ u l-Gvern, ġew allokati miljun ewro għal proġett pilota immirat għal artiġjanat li qed jispiċċaw biex jiġi dokumentat u transerit il-ħiliet involuti kif ukoll jiġu megħjjuna bħala negozju. Premjijiet Ġew organizzati 3 premjazzjonijiet immirati biex jippromovu l-artiġjanat, għajnuna lin-negozji u l- innovazzjoni. Fil-Premju Ġieħ l-Artiġjanat Malti tqassmu €56,000 fi premijiet monetarji filwaqt li f'Ottubru ġiet mnedija is-sitt edizzjoni li kienet ikkumplimentata b'esibizzjoni fil-Ministeru għall-Ekonomija, Investiment u Intrapriża tal-prodotti li bihom l-artiġjana pparteċipaw fil-Premju Ġieħ l-Artiġjanat Malti, 2015. Ir-rebbieħa tal-Premju Nazzjonali għall-Appoġġ lill-Intrapriża, il-Kunsill Lokali ta' Għajnsielem u l- Assoċjazzjoni ta' Min Iħaddem f'Malta, kienu nnominati biex jirrappreżentaw lil Malta fil-Premju Ewropew għall-Promozzjoni tal-Intrapriża, 2015 f'Lussemburgu f'Novembru matul l-Assemblea Europea tal-SMEs. Il-proġett tal-Assoċjazzjoni ta' Min Iħaddem f'Malta ingħata il-premju intitolat Special Mention; premju li ngħata għall-ewwel darba lil proġett Malti. Il-Premju Innovazzjoni Malta irriżulta fit-tqassim ta' somma ta' €28,000 lir-rebbieħa li barra minn hekk, ingħataw ċertifikati u medalji mill-Organizzazzjoni Dinjija tal-Proprjetà Intelletwali (WIPO). L-għan ta' dan il- premju hu sabiex ikunu ċċelebrati l-kisbiet tal-inventuri u kumpaniji innovattivi madwar id-dinja. Il- programm tal-premju tal-WIPO jgħin biex tkun imrawma kultura ta' innovazzjoni u kreatività fis-soċjetà. Il- pubbliċità li nħolqot permezz ta' dan il-programm twassal sabiex jiżdied u jissaħħaħ l-għarfien rigward il- mod ta' kif il-proprjetà intelletwali twassal għal aktar kreattività u innovazzjoni. Parteċipazzjoni f'laqgħat Uffiċjali mid-Dipartiment ipparteċipaw fl-laqgħat tal-UE kif ukoll fl-laqgħat internazzjonali li kienu relatati mad-dmirijiet tad-Dipartiment jew li servew sabiex tkun mogħtija assistenza lil entitajiet oħrajn. Il-laqgħat ikkonċernaw varji suġġetti, per eżempju: oġġetti ta' użu doppju, prattiċi u proċeduri fil-qasam tal-proprjetà intelletwali, l-Internal Market Advisory Committee u SOLVIT. Iċ-Ċentru tas-SOLVIT f'Malta SOLVIT hu network ta' ċentri mqassmin madwar l-UE u l-ŻEE, u għandu l-għan li jsolvi problemi transkonfinali li jaffettwaw id-drittijiet taċ-ċittadini u negozji fis-suq intern. In-network jaħdem permezz ta' database li jinsab online u li hu amministrat mill-Kummissjoni Ewropea. Uffiċjali miċ-ċentru tas- SOLVIT f'Malta attendew taħriġ, u gruppi ta' ħidma organizzati mill-Istati Membri u mit-tim tas-SOLVIT tal-Kummissjoni Ewropea b'mod regolari. Fl-2015, 3 każijiet ġew irreġistrati f'Malta kontra Stati Membri oħra filwaqt li 10 każijiet kienu irreġistrati fi Stati Membri oħra kontra Malta. Ir-rata ta' suċċess ta' soluzzjonjiet tal-każijiet li kienu rreġistrati kontra Malta kienet ta' 90%. Is-Sistema tal-Informazzjoni tas-Suq Intern Malta pparteċipat f'żewġ gruppi ta' ħidma tal-Internal Market Advisory Committee. Partijiet interessati attendew il-laqgħat bi tħejjija għall-moduli li se jkunu mnedija fil-2016: European Professional Card; Professional Qualifications Alert Mechanism; u Public Procurement. Għalhekk ħidma preparatorja, bħal għotja għall-aċċess għat-taħriġ, kienet iffukata fuq dawn il-moduli. Laqgħat oħrajn kienu organizzati ma' numru ta' Ministeri sabiex tissaħħaħ l-istruttura tan-notifikazzjoni permezz tal-Att dwar il-Provvisti u s-Servizzi. Awtorità Kompetenti kienet irreġistrata fl-2015 filwaqt li 5 utenti ġodda ġew irreġistrati matul is-sena. 8 attivitatjiet ta' taħriġ u helpdesk kienu organizzati. Il-Koordinatur hu responsabbli wkoll mill-monitoraġġ ta' mistoqsijiet u talbiet sabiex jiżgura li ma jkunx hemm dewmien fix-xogħol imwettaq fuq il-każijiet. Inizjattivi ta' Kooperazzjoni Bilaterali Koperazzjoni mal-Uffiċċju għall-Armonizzazzjoni fis-Suq Intern (Trademarks u Disinni): Id- Dipartiment hu involut b'mod attiv f'numru ta' proġetti sabiex jibbenefika minn għodod li jiżviluppaw is- settur tat-trademarks u disinni bil-għan li l-pubbliku jkollu aċċess għal selezzjoni vasta u ta' kwalità ta' servizzi permezz tal-fond ipprovdut mill-OHIM. Fl-2015 dan id-Dipartiment implimenta numru ta' proġetti taħt il-fond ta' Kooperazzjoni, li kien iffaċilitat mill- OHIM Deployed Project Manager u ż-żewġ OHIM Deployed IT Developers. Fost dawn il-proġetti ġew implimentati sistemi ta' proċessar tal-applikazzjoni u reġistrazzjoni ta' disinni kif ukoll sistemi ta' e-filing għal ċertu transazzjonijiet relatati mal-ipproċessar ta' trademarks u disinni, bħal sottomissjonijiet ta' applikazzjonijiet ġodda, tiġdid, tibdil fl-isem u/jew fl-indirizz tal-applikant jew sid, u assenjazzjoni. Id- Dipartiment ppromwova dawn is-sistemi; saru 2 sessjonijiet ta' taħriġ u informazzjoni immirati lejn avukati u rappreżentanti li regolarment jissottomettu applikazzjonijiet f'dan l-uffiċċju. Fl-aħħar 6 xhur, madwar 50% tal-applikazzjonijiet għall-trademarks ġew sottomesi permezz tal-e-filing. fosthom 303 sar permezz tal-e- filing; L-OHIM ħatret lil dan id-Dipartiment bħala uffiċċju pilota għall-proġett msejjaħ Extension of Language Check. Dan ifisser li l-Uffiċċju jrid jivverifika madwar 400 u 700 trademark komunitarja kuljum sabiex ikun identifikat jekk il-kliem użati f'dawn it-tip ta' trademarks għandhomx tifsira bil-Malti. Peress li dan il-proġett pilota kien suċċess, l-OHIM ikkonfermat li l-eżerċizzjoni ta' Language Check ser jitkompla fil-2016. Taħriġ ta' Riżorsi Umani Ħaddiema tad-Dipartiment attendew korsijiet organizzati miċ-Ċentru ta' Żvilupp, Riċerka u Taħriġ u mill-Ministeru tal-Finanzi; fosthom dak immirat lill-uffiċjali li jaħdmu ta' kaxxiera; korsijiet oħrajn li ngħataw internament mid-Dipartiment pereżempju l-qawmien ta' kuxjenza dwar is-sigurtà tal- informazzjoni; u taħrig dwar it-tifi tan-nar li ngħata fil-bażi tad-Dipartiment tal-Protezzjoni Ċivili. Korsijiet oħra jinkludu taħriġ dwar l-ipproċessar tal-pagi, l-SPSS, il-Customer Care, l-ECDL, l- immaniġġjar ta' ħaddiema li jaħdmu bit-telework, u dwar l-użu tas-sistema tal-Call Accounting. korsijiet ta' induzzjoni u oħrajn immirati lil dawk li huma/jaspiraw għal pożizzjonijiet ta' kap, u taħriġ lil min iħarreġ dwar il-protezzjoni tad-data. Numru ta' ħaddiema attendew ukoll korsijiet barra minn Malta fosthom taħriġ lil min iħarreġ dwar l-Orphan Works Database ġewwa Spanja u Quality at Source Training ġewwa l-Olanda. Proġetti Kapitali Il-proġetti kapitali li bdew matul l-2014 fosthom il-bini ta' soqfa ġodda, it-twaqqigħ ta' soqfa kkundanati fit- tieni sular tad-Dipartiment, u t-tqegħid ta' servizzi ġodda fit-tieni sular tlestew. Sar ukoll xogħol ta' water proofing fuq il-bejt tad-Dipartiment u ngħata bidu għall-proġett ta' tisbiħ ta' faċilitajiet sanitarji fl-ewwel sular u fis-sular t' isfel tad-Dipartiment.